
ВЪПРОСИ И ОТГОВОРИ ПО ПРОЦЕДУРА 
№ BG161PO003-1.2.03 „Създаване на нови и укрепване на съществуващи технологични центрове”
ОТГОВОР НА ВЪПРОСИ № 11,
ПОЛУЧЕН НА 19.09.2011 г.

И ПУБЛИКУВАН НА 29.09.2011 г.
ВЪПРОС № 11) 
Уважаеми дами и господа,

В качеството ми на Зам. Ректор на ТУ – Варна, се обръщам към Вас със следния въпрос: Допустимо ли е по процедурата „Създаване на нови и укрепване на съществуващи технологични центрове“ да кандидатства обединение (независимо дали ще бъде създадено по смисъла на ЗЗД или регистрирано по търговския закон ООД) съставено от ТУ-Варна и Юридическо лице (ЕООД), което е 100% собственост на ТУ - Варна. В допълнение, така описаното юридическо лице е избрано неслучайно, а именно тъй като неговата дейност е насочена към предоставяне на високотехнологични услуги и иновативни разработки на български предприятия. Моля да ни отговорите конкретно, с оглед на кратките срокове, както и имайки предвид, че Насоките за кандидатстване не поставят ограничение в тази насока. 

 

Предварително Ви благодаря,

доц. д-р инж. Венцислав Вълчев,

19.09.2011 г. (дата на постъпване на въпроса)

ОТГОВОР № 11)

Уважаеми доц. Вълчев,

Насоките за кандидатстване нe поставят ограничение относно това свързани лица да са членове в обединението кандидат. В случай, че посоченото обединение отговаря на всички други условия за допустимост, то би се считало за допустим кандидат по процедурата.

